**Likumprojekta „****Par Vīnes konvencijas par ozona slāņa aizsardzību Monreālas protokola par ozona slāni noārdošām vielām Kigali grozījumiem” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Par Vīnes konvencijas par ozona slāņa aizsardzību Monreālas protokola par ozona slāni noārdošām vielām Kigali grozījumiem” (turpmāk – likumprojekts) sagatavots pēc Vides aizsardzības un reģionālās attīstības ministrijas iniciatīvas un saskaņā ar likuma „Par Latvijas Republikas starptautiskajiem līgumiem” 9. panta 5. punktu, kā arī ņemot vērā to, ka Eiropas Savienības un tās Apvienoto Nāciju Organizācijas/Eiropas Ekonomikas zonas dalībvalstis ir Vīnes konvencijas par ozona slāna aizsardzību Monreālas protokola par vielām, kas noārda ozona slāni, Puses. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Monreālas protokola par ozona slāni noārdošām vielām Pušu 28. sanāksmē, kas notika Kigali, Ruandā, 2016. gada 10.–15. oktobrī, tika pieņemti Monreālas protokola par ozona slāni noārdošām vielām grozījumi, ar kuriem Monreālas protokola par ozona slāni noārdošām vielām kontroles pasākumiem pievieno fluorogļūdeņražu pakāpenisku ražošanas un izmantošanas samazināšanu, lai mazinātu šo vielu ietekmi uz klimata pārmaiņām (turpmāk – Kigali grozījumi).Ar starptautiski izvirzītiem mērķiem noturēt globālo sasilšanu zem 2°C robežas, salīdzinot ar pirmsindustriālo līmeni; uzlabot pielāgošanos klimata pārmaiņu negatīvajām ietekmēm un sekmēt noturīgumu pret klimata pārmaiņām; kā arī sekmēt investīciju novirzi saskaņā ar oglekļa mazietilpīgu un pret klimata pārmaiņām noturīgu attīstību Apvienoto Nāciju Organizācijas Vispārējās konvencijas par klimata pārmaiņām Pušu konferences 21. sesijā 2015. gada 12. decembrī, Parīzē, tika pieņemts Parīzes nolīgums (turpmāk – Parīzes nolīgums).Latvija Parīzes nolīgumu parakstīja 2016. gada 22. aprīlī. Latvijas Republikas Saeima 2017. gada 2. februārī pieņēma likumu “Par Apvienoto Nāciju Organizācijas Vispārējās konvencijas par klimata pārmaiņām Parīzes nolīgumu”, kas stājās spēkā 2017. gada 9. februārī.Lai arī fluorogļūdeņraži nenoārda ozona slāni, tie ir spēcīgas siltumnīcefekta gāzes, kas tika galvenokārt ieviestas kā aizstājēji ozona slāni noārdošām vielām, kas ir noteicošais faktors šo vielu izmantošanas ievērojamam pieaugumam. Līdz ar to fluorogļūdeņražu izmantošanas pieaugums ir Monreālas protokolā par ozona slāni noārdošām vielām noteikto saistību samazināt ozona slāni noārdošo vielu izmantošanu realizēšanas tiešas sekas. Kontekstā ar Parīzes nolīguma Pušu uzņemtajām saistībām starptautiski tiek uzskatīts, ka Monreālas protokola par ozona slāni noārdošām vielām un tā grozījumu īstenošana praksē būtu reāls piemērs tam, kā proaktīvi un praktiski starptautiskā sabiedrība reaģē uz klimata pārmaiņām.Eiropas Savienībā, tostarp arī Latvijā, fluorogļūdeņražu izmantošanas samazināšanu jau tiek risināta ar Eiropas Parlamenta un Padomes 2014. gada 16. aprīļa Regulu (ES) Nr. 517/2014 par fluorētām siltumnīcefekta gāzēm un ar ko atceļ Regulu (EK) Nr. 842/2006, līdz ar to Monreālas protokola par ozona slāni noārdošām vielām Kigali grozījumu savlaicīga ienešana Latvijas tiesību sistēmā līdztekus citām Eiropas Savienības dalībvalstīm būs kā piemērs, pamudinājums un starptautiska līmeņa aicinājums šādu soli spert arī citām Monreālas protokola par ozona slāni noārdošām vielām Pusēm. |
| 3. | Projekta izstrādē iesaistītās institūcijas | Valsts valodas centrs (Vīnes konvencijas par ozona slāņa aizsardzību Monreālas protokola par ozona slāni noārdošām vielām Kigali grozījumu tulkojuma novērtēšana). |
| 4. | Cita informācija | Latvijā ir spēkā Ministru kabineta 2011. gada 12. jūlija noteikumi Nr. 563 „Noteikumi par īpašiem ierobežojumiem un aizliegumiem attiecībā uz darbībām ar ozona slāni noārdošām vielām un fluorētām siltumnīcefekta gāzēm”. Stājoties spēkā likumprojektam, nav jāveic grozījumi minētajos noteikumos. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pasaules sabiedrība kopumā, valsts institūcijas, nevalstiskās organizācijas, komersanti, kuri saimnieciskajā darbībā izmanto fluorogļūdeņražus vai to aizvietotājus, veic to tirdzniecību vai šādas vielas izmantojošo iekārtu apkopi.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Turpinās Latvijas līdzdalība Daudzpusējā fondā (*Multilateral Fund* jeb *MLF).**MLF* ir izveidots 1991. gadā saskaņā ar 1990.gada Monreālas protokola par ozona slāni noārdošām vielām Pušu 2. sanāksmes lēmumu II/8.*MLF* uzdevums ir sniegt atbalstu Monreālas protokola par ozona slāni noārdošām vielām prasību izpildē attīstības valstīm, kas ir Monreālas protokola par ozona slāni noārdošām vielām puses un kuru ozona slāni noārdošo vielu patēriņš nepārsniedz 0,3 kilogramus uz iedzīvotāju – t.s. “5.panta” valstīm. Pašlaik 147 no kopumā 197 Monreālas protokola par ozona slāni noārdošām vielām pusēm atbilst šim kritērijam. *MLF* tiek atjaunots ik trīs gadus un kopš savas izveidošanas ir ticis atjaunots deviņas reizes. *MLF* veidošanā piedalās attīstītās valstis – t.s. “ne-5. panta” valstis Monreālas protokola par ozona slāni noārdošām vielām terminoloģijā. Līdzdalība *MLF* notiek balstoties uz Apvienoto Nāciju Organizācijas novērtējuma skalu un līdzdalības apjoms ir izteikts ASV dolāros (USD). Monreālas protokola pušu 29. sanāksmē Monreālā, Kanādā 2017. gada 24. novembrī tika pieņemts lēmums par to, ka MLF apjoms nākamajam trīs gadu periodam no 2018. līdz 2020. gadam būs 540 miljoni USD un Latvijas ieguldījums tajā 126 000 USD jeb 116 747 *euro* gadā.  |

|  |
| --- |
|  **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Šis tiesību akta projekts nepārņem un neievieš Eiropas Savienības tiesību aktus.Eiropas Parlamenta un Padomes 2014. gada 16. aprīļa Regulu (ES) Nr. 517/2014 par fluorētām siltumnīcefekta gāzēm un ar ko atceļ Regulu (EK) Nr. 842/2006. |
| 2. | Citas starptautiskās saistības | Vīnes konvencijas par ozona slāņa aizsardzību Monreālas protokola par ozona slāni noārdošām vielām ar grozījumiem, kas pieņemti Monreālas protokola par ozona slāni noārdošām vielām pušu 28.sanāksmē Kigali 2016.gada 10.-15.oktobrī (lēmums XXVIII/1).Parīzes nolīgums un tam secīgais likums “Par Apvienoto Nāciju Organizācijas Vispārējās konvencijas par klimata pārmaiņām Parīzes nolīgumu”, kas stājās spēkā 2017. gada 9. februārī. |
| 3. | Cita informācija | Nav |

|  |
| --- |
| **1.tabula****Tiesību akta projekta atbilstība ES tiesību aktiem** |
| Projekts šo jomu neskar. |

|  |
| --- |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| 1. Katra Līgumslēdzēja puse nodrošina, ka tās aprēķinātais F pielikumā minēto kontrolējamo vielu patēriņa līmenis, kas izteikts kā CO2 ekvivalents, divpadsmit mēnešu periodā, kas sākas 2019. gada 1. janvārī, un pēc tam katrā nākamajā divpadsmit mēnešu periodā nepārsniedz procentuālo daļu, kas noteikta attiecīgajam turpmāk a)–e) apakšpunktā minētajam gadu intervālam, no tās aprēķinātā F pielikumā minēto kontrolējamo vielu patēriņa līmeņa gada vidējās vērtības 2011., 2012. un 2013. gadā, plus piecpadsmit procenti no tās aprēķinātā C pielikuma I grupas kontrolējamo vielu, kas noteiktas 2.F panta 1. punktā, patēriņa līmeņa, kas izteikts kā CO2 ekvivalents: (a) no 2019. līdz 2023. gadam: 90 procenti,(b) no 2024. līdz 2028. gadam: 60 procenti,(c) no 2029. līdz 2033. gadam: 30 procenti,(d) no 2034. līdz 2035. gadam: 20 procenti,(e) sākot no 2036. gada: 15 procenti. | Eiropas Parlamenta un Padomes 2014. gada 16. aprīļa Regulas (ES) Nr. 517/2014 par fluorētām siltumnīcefekta gāzēm un ar ko atceļ Regulu (EK) Nr. 842/2006 15. pants un V pielikums. | Saistības izpildītas pilnībā ne mazāk kā līdz 2030. gadam.Atbildīgā institūcija – Vides aizsardzības un reģionālās attīstības ministrija. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par likumprojektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Vides aizsardzības un reģionālās attīstības ministrijas tīmekļvietnē. |
| 2. | Sabiedrības līdzdalība projekta izstrādē | Likumprojekts ievietots Vides aizsardzības un reģionālās attīstības ministrijas tīmekļvietnē: www.varam.gov.lv 2017. gada 27. jūlijā. |
| 3. | Sabiedrības līdzdalības rezultāti | No sabiedrības viedokļi un komentāri nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija, kam jāiesniedz Vīnes konvencijas par ozona slāņa aizsardzību depozitārijā ratifikācijas raksts. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Saistībā ar likumprojekta izpildi nav nepieciešamas veidot jaunas institūcijas, likvidēt vai reorganizēt esošās. |
| 3. | Cita informācija | Likumprojekta īstenošana 2018. gadā tiks nodrošināta iesaistīto institūciju budžetā esošo līdzekļu ietvaros. |

Vides aizsardzības un

reģionālās attīstības ministrs Kaspars Gerhards

Pļavinskis 67026509

Janis.Plavinskis@varam.gov.lv